yakhyo/uz-wiki huggingface dataset:
Ashe

Ashlyn Rae Willson (1993-yil 24-aprel), Ashe taxallusi bilan yaxshi tanilgan, amerikalik qo'shiqchi-qo'shiq muallifi. Noah Conrad va Finneas O'Connell tomonidan ishlab chiqarilgan, Netflix filmida To All the Boys: P.S. I Still Love You (2020) Ashening 2019-yilda chiqqan "Moral of the Story" musiqasidan foydalanildi va bu unga juda katta mashhurlik keltirdi. Ashe, shuningdek, Demi Lovatoning 2017-yilda chiqqan "You Don't Do It for Me Anymore" musiqasiga ham hammualliflik qilgan va Louis the Child, Lauv va Whethan jamoalari bilan gastrollarda qatnashgan. U Shaun Frank bilan birga yozilgan va oltin sertifikatga ega bo'lgan "Let You Get Away" musiqasi uchun Juno mukofoti bilan taqdirlangan. Bundan tashqari uning  Ashlyn nomli debyut studio albomi 2021-yil 7-mayda, ikkinchi Rae nomli albomi 2022-yil 15-oktabrda ommaga taqdim etilgan va uchinchi Willson albomi esa 2024-yil 6-sentabrda muxlislarga taqdim etilishi rejalashtirilgan.

Yoshligi
Ashlyn Rae Willson 1993-yil 24-aprelda Kalifornianing San Jose shahrida tavallud topgan. 8 yoshidan boshlab pianino va vokal darslariga qatnasha boshlagan. Ashening aytishicha, u faqat nasroniy radiolarini tinglab katta boʻlgan, ammo bobosi unga Bob Dylan, The Beatles va Jefferson Airplane kabilarni tanishtirgan va uning muvaffaqiyatga erishishiga qaysidir m'noda o'z hissasini qo'shgan. U Carole Kingga hurmat bildirish ma'nosida sahnadagi nomiga e belgisini qo'shib qo'ygan. U Berkli musiqa kollejida oʻqigan va 2015-yilda zamonaviy musiqa yozish va zamonaviy musiqa yaratish yo'nalishini tamomlagan.

Faoliyati

2015–2017-yillar:Faoliyatining ilk yillari 
Ashe ilk demosini 2015-yilda Ben Phippsning "Sleep Alone" trekida kuylashdan boshlaydi. Keyingi ikki yil davomida e'tiborini Louis the Child kabi treklarga va Whethan kabi ijodkorlar bilan faoliyat olib borishga qaratadi. Uning 2016-yildagi Whethan bilan bilan birga yaratgan "Can't Hide" musiqasi ham AQSHning ham Global Spotify Viral 50da 2-o'rinni egallagan.
Uning 2017-yilda Kanadalik DJ Shaun Frank bilan birga yaratgan "Let You Get Away" musiqasi Juno Awards 2017da Dance Recording of the Year naminatsiyasi bilan taqdirlanadi, 2019-yil Kanadada esa "Music recording gold certification" bilan taqdirlangan. Bundan tashqari, Ashe Demi Lovatoga 2017-yilda AQSH platinasi bilan taqdirlangan Tell Me You Love Me (2017) albomidan " You Don't Do It For Me Any More " musiqasini yozishga ham  yordam bergan. Keyin, 2017-yil oktabrdan 2018-yil yanvar oralig'ida Louis the Child, Lauv va Whethanlar bilan gastrolda bo'adi.

2021: Ashlyn 
2021-yil mart oyida Ashe O'Connell bilan " Till Forever Falls Apart" deb nomlangan yana bir qo'shig'ini chiqaradi. Uning 2021-yil 7-mayda "Ashlyn" debyut albomi  chiqadi, undan biroz oldin esa ya'ni 5-mayda "I'm Fine" va "When I'm Older" qo'shiqlari hamda "Me Without You"  chiqarilgan.

2022–dan — hozirga qadar: Rae & Willson 
2022-yil 3-martda Ashe ijtimoiy tarmoqlarda qo‘shig'idan parchalar e’lon qilgan, undan  so‘ng “Another Man’s Jeans” musiqasining to'liq qismini chiqargan. 2022-yil 6-may kuni esa Ashe yana “Hope You're Not Happy” nomli musiqalaridan birini chiqargan.

Havolalar

Yashayotgan insonlar
Sanjaya Rajaram

Sanjaya Rajaram (1943 – 2021) ham hindistonlik ham meksikalik olim bo'lib, 2014-yilda Jahon Oziq-ovqat Mukofoti sohibi bo'lgan. U 480 ta bug'doy navini ishlab chiqgan va bu navlar 51 ta mamlakatga tarqatilgan. Bu yangilik jahon bug'doy ishlab chiqarishni 200 million tonnagacha oshirgan va Yashil Inqilob yutuqlarini davom ettirgan. Hindiston hukumati Sanjaya Rajaram 2001-yilda Padma Shri, 2022-yilda esa Padma Bhushan bilan mukofotlagan.

Hayoti 
Sanjaya Rajaram 1943-yilda Uttar Pradeshda Varanasi tumanidagi kichik dehqon oilasida tug'ilgan. Uning oilasi  bug'doy, guruch va makkajo'xori yetishtirish bilan shug'illangan. Ota-onasi boshqa bolalaridan farqli o'laroq, uning ta'limini qo'llab-quvvatlashgan, va Rajaram o'rta maktabni Varanasi tumanida eng yaxshi o'quvchi sifatida tugatgan.

U Gorakhpur universitetidan qishloq xo'jaligi yo'nalishida o'qigan, New Delhidagi Hindiston qishloq xo'jaligi tadqiqot instituti (IARI)da genetika va o'simlik seleksiyasi bo'yicha magistratura, Sidney universitetida esa o'simlik seleksiyasi bo'yicha doktorlik dissertatsiyasini yoqlagan. 1964-yilda IARIda  genetika va o'simlik seleksiyasi bo'yicha professor M.S. Swaminathan ostida tahsil olgan.

Faoliyat 
1969-yilda Rajaram Meksikada  ishlashni boshladi. U Normand Borlaug va uning yordamchisi, kanadalik Glenn Anderson bilan birga El Batan (Texcoco) va Meksikaning Toluca va Ciudad Obregon shaharlaridagi tajriba dalalarida ishlagan. 1972-yilda 29 yoshida CIMMYT (Xalqaro Maysazorlik va Bug'doyni Yaxshilash Markazi) direktori bo'ldi.

33 yil davomida CIMMYTda bug'doy dasturi direktori sifatida 7 yil ishlaganidan so'ng, Rajaram 2008-yilda rasman pensiyaga chiqishdan oldin ICARDA (Quruq Hududlarda Qishloq Xo'jaligi Tadqiqotlari Xalqaro Markazi)da Integratsiyalashgan Gen Boshqaruvi bo'limi direktori bo'lib ishladi. Uning ajralib turadigan ishlari natijasida 51 mamlakatda 480 dan ortiq bug'doy navlari chiqarildi, ular 58 million gektar maydonda ekilgan.

Rajaram, Qishloq Xo'jaligi Fanlari Milliy Akademiyasining saylangan a'zosi edi, shuningdek, bug'doy rivojlanishi va targ'iboti bilan shug'ullanadigan kichik shaxsiy kompaniya bo'lgan Resource Seed Mexicana'ning egasi va direktori bo'ldi.

Rajaram 17-fevral 2021-yilda Meksikaning Ciudad Obregon shahrida COVID-19 kasalligidan vafot etdi.

Mukofotlar 
2022-yilda Sanjaya Rajaram Hindiston hukumati tomonidan Padma Bhushan mukofoti bilan taqdirlandi; bu fuqarolar uchun uchinchi eng yuqori mukofot hisoblanadi.

Manbalar
Nikeil Aleksander Valker

Nikeil Aleksander Valker (1998-yil 2-sentabrda tugʻilgan) – Milliy Basketbol Assotsiatsiyasining (NBA) Minnesota Timberwolves jamoasida oʻynaydigan kanadalik professional basketbolchi. U bundan oldin Virginia Tech Hokies kollejida basketbol oʻynagan. U 2019- yilgi NBA loyihasida 17-oʻrinni egallagan.

Yuqori maktabdagi karyera 
Nikeil Torontoda tugʻilgan va Aleksandr-Uoker Sent-Vogan oʻrta maktabida oʻqigan. Hamilton Heightsda esa oʻzining amakivachchasi Shay Gilgeous-Aleksander bilan bir jamoada oʻynagan. Ikkalasining munosabatlari juda yaxshi boʻlgan. Scout.com maʼlumotlariga koʻra, u 2017- yil 74-oʻrinni egallagan.

Kollejdagi karyera 
Aleksandr Valker 2016- yil may oyida USC va Merilenddan kelgan takliflar boʻyicha Virginia Tech jamoasiga oʻtkazildi. Birinchi kurs talabasi sifatida Aleksandr Valker har bir oʻyinda oʻrtacha 10,7 ochko va 3,8 ribaund toʻpladi. Kollejdagi ikkinchi oʻyinida u The Citadel ustidan 132–93 gʻalaba qozonib, mavsumdagi eng yuqori 29 ochkoni qoʻlga kiritdi. Uning Virginia Techdagi 21–12 rekordi NCAA turnirida ishtirok etishiga yordam berdi. Birinchi turda Alabamaga magʻlub boʻlgan Aleksandr Valker 15 ochko toʻpladi. Ikkinchi kurs talabasi sifatida Aleksandr Valker muntazam mavsum davomida har bir oʻyinda oʻrtacha 16,5 ochko, 4,1 ribaund va 4,0 golli uzatma toʻplagan. U Virginia Techni 24–8 mavsumiga olib borishga yordam berdi, ACCda 12–6 rekord va NCAA turnirida 4 achko bilan ular Sweet −16 ga yoʻl olishdi.

Professional karyera 
Yangi Orlean Pelikanlari (2019–2022)

2019-yil 20-iyun kuni Aleksandr Valker 2019-yilgi NBA loyihasida Bruklin Nets tomonidan 17-mavsum uchun tanlandi. 2019-yil 6-iyulda u Atlanta Xouksga boʻlajak jamoadoshi Taurean Prince uchun almashtirildi va keyin darhol yana Yangi Orlean Pelikanlari jamoasiga qoʻshildi. Ertasi kuni Pelikanlar Aleksandr Valker bilan shartnoma imzolaganliklarini eʼlon qilishdi. 2019-yil 22-oktabrda Aleksandr Valker NBAdagi ilk oʻyinini oʻtkazdi va Toronto Raptorsga 130–122 qoʻshimcha vaqtda magʻlub boʻlib, zaxiradan maydonga tushdi. U oʻyinni uch ochko, toʻrtta ribaund, ikkita golli uzatma va ikkita toʻp oʻtkazib yuborish bilan yakunladi.

Milliy terma jamoadagi faoliyati 
Aleksandr Valker 2016 -yilgi FIBA Amerika U-18 chempionatida Kanada uchun kurash olib bordi va jamoani kumush medalga olib chiqdi. U har bir oʻyinda 17,4 ochko toʻplagan holda jamoani boshqargan. U, shuningdek, 2021- yilgi Olimpiada saralashida kattalar terma jamoasi bilan Kanada uchun kurashgan. 2022-yil 24-may kuni Aleksandr Valker Kanadaning erkaklar terma jamoasi bilan oʻynash uchun uch yillik shartnomani imzoladi. U 2024 -yilda Parijda boʻlib oʻtadigan Yozgi Olimpiya oʻyinlari uchun Kanada roʻyxatiga kiritilgan.

Shaxsiy hayot 
Uning amakivachchasi Shay Gilgeous-Aleksandr ham NBAda, hozirda Oklahoma Siti Thunder jamoasida oʻynaydi. Nikol yaʼni Nikeilning onasi Shayning otasi – Vonning singlisi hisoblanadi. Nikielning amakivachchasi Tomasi (Shayning ukasi) Evansville Purple Aces va Northeastern Oklahoma jamoalarida oʻynaydi.

Manba 

Basketbolchi
Kanadalik basketbolchi
Erkak basketbolchi
Yozgi Olimpiya o'yinlari ishtirokchisi
Geli Raubal

Angela Maria "Geli" Raubal (1908 – 1931) — Avstriyalik ayol, Adolf Gitlerning  jiyanidir.  Raubal 1925-yildan 1931-yilda taxminan o‘z joniga qasd qilgunga qadar amakisi Adolf bilan yaqin aloqada yashagan.

Hayoti 
Angela Maria "Geli" Raubal 1908-yil 4-iyunda Linzda tug‘ilgan, u yerda Leo va Elfriede ismli ukalari bilan yashagan. Uning otasi 31 yoshida vafot etadi, bu paytda Geli ikki yoshda bo‘lgan. 1925-yilda Raubal va onasi Gitlerning uyida bir muddat xizmatchi bo'lishgan.  Uning onasi 1928-yilda Berchtesgaden yaqinidagi Berghofda xizmatchi bo'lib ishlay boshladi. 

Gitler Nazi partiyasining rahbari sifatida hokimiyatga kelishi bilan Raubalni merosxo'r qilish haqida o'yladi va uning harakatlarini nazorat ostida ushlab turdi. 1927-yil dekabrda u Raubalning shofyor bilan munosabatini aniqlagach, bu aloqani tugatishga majbur qildi va shofyorni xizmatdan bo‘shatdi. Shundan so‘ng, Gitler uning do‘stlari bilan aloqada bo‘lishiga yo‘l qo‘ymadi va doimo uning yaqinida bo‘lishni xohlagan.

Vafoti 
Raubal Gitlerning uyida yashagan va Gitler uning harakatlarini qat’iy nazorat ostida ushlab turgan. U o'zini qamoqqa olingandek his qilardi va Vena shahriga qochishni rejalashtirdi.  1931-yil 18-sentyabrda Gitler va Raubal o'rtasiga sovuqlik tushdi, chunki u Vena shahriga borishni istagan, Gitler esa bunga rozi bo‘lmagan. Gitler Nurembergda uchrashuvga ketganda,  Raubal Gitlerning uyida, Gitlerning Walther pistoleti orqali o‘zini o‘ldirgani haqidagi xabarni olgan. Raubal 23 yoshda edi.

Matbuotda darhol jismoniy zo'ravonlik,  jinsiy munosabat, Raubalning amakiga bo‘lgan ishqiy tuyg‘ulari va hatto qotillik haqida mish-mishlar tarqaldi. Münchener Post o‘lgan ayolning burun suyaklari singanligini xabar qildi. Otto Strasser, Gitlerning siyosiy raqibi, imkoniyatdan foydalanib, Gitler haqida turli bo'xtonlar tarqatdi. Tarixchi Ian Kershaw "Gitlerning Geli bilan bo‘lgan munosabatida jinsiy aloqada bo'lganlik belgilari bor," deb ta’kidladi. Politsiya jinoyatni inkor etdi va o‘limni o‘z joniga qasd sifatida belgiladi. Gitler juda dahshatga tushdi va chuqur depressiyaga tushdi. U Tegernsee ko‘li qirg‘og‘ida joylashgan uyga ko‘chdi va 24-sentyabrda Vena shahrida bo‘lib o‘tgan dafn marosimida ishtirok etmagan. U ikki kundan so‘ng uning qabriga borgan. Keyinchalik, Gitler depressiyasdan xalos bo‘lib, siyosatga qaytdi.

''Gitler  Raubaldan keyin birorta ham ayolni sevmagan. Haus Wachenfelddagi xonasi qanday bo‘lgan bo‘lsa, shunday qoldirilgan, Gitler o‘z xonasiga hamda Berlinning Reich Chancelleryga Raubalning portretlarini osgan'' -  deb ta’kidlaydi amerikalik tarixchi William L. Shirer.

1992-yil Vanity Fair maqolasida Ron Rosenbaum bir nechta nazariyalarni ko‘rib chiqdi, shu jumladan Raubal o'limi haqida o'rgandi.. Gitlerning yarim ukasi Alois orqali nipasi William Stuart-Houstonning so‘zlariga ko‘ra, "1931-yilda Berlinda bo‘lganimda, oilada muammo bor edi. ... Gitler va Raubal uzoq vaqt davomida yaqin bo‘lganini, va u homilador bo‘lganini hamma bilardi – bu Gitlerni g‘azablantirgan edi."

Manbalar
Christiane Nüsslein-Volhard

Christiane Nüsslein-Volhard (nemischa: Christiane Nüsslein-Volhard; 1942-yil 20-oktabrda tugʻilgan, Magdeburg, Germaniya) – nemis biologi, Maks Plank jamiyati tarkibidagi Rivojlanish biologiyasi instituti direktori, falsafa fanlari doktori (1973), professor (1985-yildan), fizika va tibbiyot boʻyicha 1995-yilgi Nobel mukofoti laureati (E. Wieschaus va E. Lewis bilan birgalikda).

Hayoti 
Christiane Nüsslein-Volhard 1942-yil 20-oktyabrda Magdeburgdagi arxitektor Rolf Volxard va bolalar bogʻchasi oʻqituvchisi Brigitte Haas Volhard oilasida besh farzandning ikkinchisi boʻlib tugʻilgan. Uning toʻrt akasi, uchta singlisi va bir ukasi bor. Christiane oʻzi oʻsib ulgʻaygan Frankfurtdagi maktabga borgan. Uning bobosi kimyogar Jeykob Volhard edi.

Christiane bolaligidayoq biolog boʻlini orzu qilgan. Yosh Christiane maktabni oʻrtacha baholar bilan tugatgan boʻlsa-da, oʻqituvchilar uning isteʼdodiga allaqachon tan berishgan edi. Christiane maktabni tugatib bio-kimyoni oʻrganish uchun Tübingenga boradi. U yerda Christiane DNKni oʻrganish boʻyicha doktorlik dissertatsiyasini olgan. 1975-yildan boshlab u Bazeldagi laboratoriyada ishlay boshlagan va u yerda E. Wieschaus bilan tanishgan. 1978-yilda ular Geydelbergda molekulyar biologiya laboratoriyasida ishlaganlar. 1980-yilga kelib Christiane va Wieschaus Nature jurnalida oʻzlarining ilk maqolalarini nashr etishgan. 1981-yilda ular Nüsleyn-Volxard Tübingendagi laboratoriyada oʻz faoliyatini boshlashgan. Bu yerda ular Drosophila ustida tatqiqot ishlarini amalga oshirishgan. 1985-yildan Christiane Maks Plank jamiyatiga qarashli Rivojlanish biologiyasi institutiga direktor etib tayinlangan.

2004-yilda Christiane oʻz nomidan (Christiane Nüsslein-Volhard Stiftung) jamgʻarmaga asos solgan. Bu jamgʻarma yosh nemis olima ayollariga bola parvarishi va uy ishlarida yordam berish uchun ularni moliyaviy qoʻllab-quvvatlash maqsadida tashkil etilgan.

2016-yilda Christiane Greenpeace, Birlashgan Millatlar Tashkiloti va Butun dunyo hukumatlarini genetik jihatdan oʻzgartirilgan organizmlarga (GMO) qarshi kurashni toʻxtatishga chaqiruvchi xatiyani imzolagan.

Manbalar 

1942-yilda tugʻilganlar
Nemis biokimyogarlari
Nobel mukofoti sovrindorlari
Ayollar Nobel mukofoti laureatlari
Marcus Manilius

Marcus Manilius – milodning I asrida yashagan rimlik astrolog, birinchi saqlanib qolgan „Astronomika“ („Astronomicon“) nomli astrologiyaga oid kitob muallifi boʻlib, u sheʼriy shaklda yozilgan. Marcus Manilius sharafiga Oydagi kraterga uning nomi berilgan.

Biografiyasi 

Marcus Maniliusning hayoti haqida hech qanday maʼlumot saqlanib qolmagan. Uning vafot etganligi haqida taxminlar bor holos. Sabab, Gaiy Svetoniy Trankvill grammatika ustasi Staberiya Erotning quli Antiox ismli kishi bilan birga Rimga olib kelinganini, bir vaqtda ozod qilinganini va Maniliy Antiox deb atalganini eslatib oʻtishgan. Ammo bu taxmin zamonaviy tadqiqotchilar tomonidan tasdiqlanmagan.

Astronomika

Astronomika sheʼr koʻrinishida yozilgan boʻlib, maʼlum boʻlishicha, u imperator Avgustning soʻnggi yillari va Tiberiyning birinchi yillarida yozilgan. Unda birinchi marta astrologik uylar tizimi paydo boʻlgan. Usbu sheʼr antik davrda juda mashhur boʻlgan. Birinchi bosma nashrni esa 1472-yilda Regiomontan Nyurnbergda chiqargan. Alfred Edvard Hausman esa 1903-yildan 1930-yilgacha 5 jildli nashr ustida ishlagan.

Manbalar

Adabiyotlar

Asarlar roʻyxati 

 Mark Maniliy. Astronomika (Nauka o goroskopax) / Prozaich. per., vstup. i komm. Ye. M. Shtaerman. – M.: Izdatelstvo MGU, 1993.

Bibliografiya 

 Maniliy, rimskiy pisatel // Ensiklopedicheskiy slovar Brokgauza i Yefrona: v 86 t. (82 t. i 4 dop.). – SPb., 1890—1907. – T. XVIIIa. – S. 538.
 Saplin A. Yu. Maniliy Mark // Astrologicheskiy ensiklopedicheskiy slovar. – Tula—M.: Russkaya istoricheskaya ensiklopediya, Vneshsigma, 1994. – S. 264. – 476 s. – ISBN 5-87551-001-3.
 Caseau, B. "Firmicus Maternus: Un astrologue converti au christianisme ou la rhétorique du rejet sans appel, " in D. Tollet (ed), La religion que j’ai quittée (Paris, 2007), 39-63.
 Hermann M. „Metaforyka astralna w poezji rzymskiej“ (Kraków, 2007).
 Habinek, T. "Probing the Entrails of the Universe: Astrology as bodily knowledge in Manilius' Astronomica, " in Jason König and Tim Whitmarsh (eds), Ordering Knowledge in the Roman Empire (Cambridge, 2007), 229—240.
 Steven J. Green, Katharina Volk (ed.), „Forgotten Stars: Rediscovering Manilius' Astronomica“ (Oxford, Oxford University Press, 2011).
 Volk, K. „Manilius and his Intellectual Background“ (Oxford, 2009).

Astrologiya
Vettius Valens

Antioxiylik Vettiy Valens – 8-fevral, 120-yilda tugʻilgan. Ellinistik davr astrologi, Klaudiy Ptolemeyningzamondoshi boʻlib, u bilan birga klassik astrologiyaning asoschisi hisoblanadi.

152—162-yillarda u yunon tilida „Antologiya“ (Ἀνθολογίαι) nomli 9 kitobdan iborat astrologiya boʻyicha asar yozgan. Bu asar ellinistik astrologiya anʼanalari haqida katta hajmdagi maʼlumotlarni, shuningdek, koʻplab aniq zodiaklar va ularning talqinlarini oʻz ichiga oladi.

Vettius Valens amaliyotchi astrolog boʻlgan. Turli astrologik texnikalar va qoidalarni nafaqat bayon etgan, balki ular haqida oʻz tanqidiy fikrlarini va kuzatishlarini bildirgan. Muallifning aniq pozitsiyasining mavjudligi Vettius Valensning „Antologiya“ asarini yunon astrologik adabiyotida eng qiziqarli asarlaridan biriga aylantirdi.

III-asrda Vettius traktati pahleviy tiliga, soʻngra pehleviy tilidan arab tiliga fors olimi al-Fadl ibn Naubakht tomonidan tarjima qilingan.

„Antologiya“ning arabcha varianti oʻrta asrlarda lotin tiliga tarjima qilinib, „Germes Kitoblari“ga kiritilgan. Bu asar bugungi kungacha koʻp marta oʻzgartirilgan va qoʻshimchalar kiritlgan. Vettius Valens koʻrib chiqqan zodiaklardan maʼlumki, uning faol hayoti 150-yildan 173-yilgacha boʻlgan davrni oʻz ichiga oladi.

Manbalar 

Astrologiya
Kurash 2024-yilgi Yozgi Olimpiada oʻyinlarida – erkaklar erkin kurashi 57 kg

2024-yilgi Yozgi Olimpiada oʻyinlarida erkin kurashi boʻyicha erkaklar oʻrtasida 57 kg vazn toifasida musobaqa 2024-yil 8-9-avgust kuni Fransiyaning Parij shahridagi Grand Palais Éphémère sahnada boʻlib oʻtadi.

Manbalar 

Kurash Olimpiada oʻyinlarida
Emma Corrin

Emma-Louise Corrin (1995-yil 13-dekabrda tugʻilgan) — britaniyalik aktrisa.

Filmografiyasi 
 2019: Grantchester – Esther Carter
 2019: Pennyworth – Esme Winikus
 2020: Misbehaviour – Jillian Jessup
 2022: Ten Percent – Herself
 2022: My Policeman – Marion Taylor
 2022: Lady Chatterley's Lover – 	Lady Chatterley
 2023: A Murder at the End of the World – Darby Hart
 2023: Good Grief – Young Performance Artist
 2024: Deadpool & Wolverine – Cassandra Nova
 2024: Nosferatu – Anna Harding

Manbalar

Havolalar 

13-dekabrda tugʻilganlar
1995-yilda tugʻilganlar
Yashayotgan insonlar
Angliyalik aktrisalar
Angliyalik televideniye aktrisalari
2024-yilgi Yozgi Olimpiada oʻyinlarida velosport – Erkaklar oʻrtasida yakkalik vaqt sinovi

2024-yilgi Yozgi Olimpiada oʻyinlarida erkaklar oʻrtasidagi yakkalik vaqt sinovi musobaqasi 2024-yil 27-iyul kuni soat 16:32 da Parijdagi Pont d’Iéna stadionida start oldi.

Remco Evenepoel birinchilikni qoʻlga kiritdi. Filippo Ganna kumush, Wout van Aert esa bronza medalini qoʻlga kiritdi. Filippo Ganna jamoaviy taʼqib poygasi boʻyicha 2020-yilgi Olimpiya chempioni, ammo bu uning yakkalik vaqt sinovi velosportida birinchi medali boʻldi. Van Aert 2020-yili yakkalik vaqt sinovi poygasida kumush medal sohibi boʻlgan.

Tarixi 
Velosportning erkaklar oʻrtasida yakkalik vaqt sinovi poygasi 13 marotaba 1912-yildan 1932-yilgacha, keyin esa 1996-yildan beri har bir yozgi Olimpiya o‘yinlari dasturiga kiritilgan.

Musobaqa formati va yo‘nalishi 
Shosse vaqti sinovi poygasi bir kunlik yo‘l poygasi musobaqasi hisoblanadi.

Natijalar 

Manba:

Manbalar 

2024-yilgi yozgi Olimpiada oʻyinlarida velosport
2024-yilgi Yozgi Olimpiada oʻyinlarida velosport – Erkaklar oʻrtasida yakkalik shosse poygasi

2024-yilgi Yozgi Olimpiada oʻyinlarida erkaklar oʻrtasida yakkalik shosse poygasi musobaqasi 2024-yil 3-avgust kuni Parijdagi Pont d’Iénada boshlangan yoʻnalishda boʻlib oʻtdi. Oltin medalni 27-iyul kuni boʻlib oʻtgan erkaklar oʻrtasidagi vaqt sinovi poygasida gʻolib chiqqan Remco Evenepoel qoʻlga kiritdi.

Tarixi 
Yakkalik shosse poygasi dastlab 1896-yilda oʻtkazilib, 1936-yildan boshlab har bir Yozgi Olimpiya oʻyinlari dasturiga kiritilgan, bunii 22-si boʻldi. Ushbu poyga 1912-yildan 1932-yilgacha oʻtkazilgan yakka tartibdagi vaqt sinovi poygasining oʻrnini egallagan. 1996-yilda esa vaqt sinovi poygasi shosse poygasi bilan birgalikda yana dasturga kiritildi.

Musobaqa formati va yoʻnalishi 
Shosse poygasi ommaviy start oldi, bir kunlik shosse poygasi 272.1 km (169,1 milya) va 2,800 m (9,200 fut) vertikal oʻsish boʻyicha boʻlib oʻtdi. Poyga Trocadero, Left Bank, Versailles, Bougival, Feucherolles, Beynes, Montigny-le-Bretonneux, Auffargisdan oʻtib, soʻngra ikki aylanma yoʻl bilan Parijga qaytib keldi.

Natijalar

Manbalar 

2024-yilgi yozgi Olimpiada oʻyinlarida velosport
2024-yilgi Yozgi Olimpiada oʻyinlarida velosport – Ayollar oʻrtasida yakkalik shosse poygasi

2024-yilgi Yozgi Olimpiada oʻyinlarida ayollar oʻrtasidagi individual shosse poygasi musobaqasi 2024-yil 4-avgust kuni soat 14:00 da Parijdagi Pont d’Iéna stadionida start oldi.

Kristen Faulkner 2024-yilgi Aqsh olimpiya terma jamoasining zaxira oʻyinchisi boʻlishiga qaramay, 1984-yilgi Yozgi Olimpiada oʻyinlarida Connie Carpenter gʻalabasidan soʻng 40 yil ichida shosse poygasida oltin medalni qoʻlga kiritgan birinchi amerikalik boʻldi.

Tarixi 
Ayollar oʻrtasidagi yakkalik shosse poygasi 1984-yildan beri 11-marta Yozgi Olimpiya oʻyinlari dasturiga kiritildi.

Musobaqa formati va yoʻnalishi 
Shosse poygasi ommaviy start oldi, bir kunlik shosse poygasi 157,6 km (97,9 mi) va 1,700 m (5,600 fut) vertikal oʻsish boʻyicha boʻlib oʻtdi. Poygachilar Trocadero, Versailles va Auffargisdan oʻtdi, keyin esa Parijga qaytib, shaharning ikkita halqasi va Montmartrening uchta tepaligi bilan davom etdi.

Natijalar

Manbalar
Dostonbek Toʻxtaboyev

Dostonbek Toʻxtaboyev (Достонбек Тўхтабоев) — oʻzbekistonlik futbolchi. „Turon“ klubi darvozaboni.

Manbalar 

Yashayotgan insonlar
Oʻzbekistonlik erkak futbolchilari
Oʻzbekiston Pro ligasi futbolchilari
Oʻzbekiston Superligasi futbolchilari
Turon klubi futbolchilari
Mashʼal klubi futbolchilari
Erkak futbol darvozabonlari
Alifbo boʻyicha sportchilar
Avazjon Murodov

Avazjon Murodov (Авазжон Муродов) — oʻzbekistonlik futbolchi. Oʻzbekiston Superligasining „Turon“ klubi hujumchi sifatida toʻp suradi.

Manbalar 

Yashayotgan insonlar
Oʻzbekistonlik erkak futbolchilari
Oʻzbekiston Pro ligasi futbolchilari
Oʻzbekiston Superligasi futbolchilari
Turon klubi futbolchilari
Mashʼal klubi futbolchilari
Futboldagi erkak hujumchilar
Azizbek Ilhomjonov

Azizbek Ilhomjonov (Азизбек Илҳомжонов) — oʻzbekistonlik futbolchi. Oʻzbekiston Superligasining „Turon“ klubida yarim himoyachi sifatida toʻp suradi.

Manbalar 

Yashayotgan insonlar
Oʻzbekistonlik erkak futbolchilari
Oʻzbekiston Superligasi futbolchilari
Turon klubi futbolchilari
Erkak futbol yarim himoyachilari
Alifbo boʻyicha sportchilar
Astana Giribangun

Astana Giribangun (shuningdek, „Giri Bangun“ deb ham ataladi), Indoneziyaning sobiq prezidenti Suharto oilasi uchun qurilgan maqbara majmuasi. Maqbara Markaziy Java viloyatining Karanganyar hududidagi Karang Bangunda joylashgan. U Lawu togʻining etagida, Surakarta shahridan taxminan 35 kilometr sharqda qurilgan. Majmuaning java tilidagi nomi „koʻtarilgan togʻ saroyi“ deb tarjima qilinadi.

Tuzilma anʼanaviy Java meʼmorchiligi uslubida boʻlib, Mangkunegaran qirollik qabristoni majmuasining bir qismini tashkil etadi. Solon qirollari Mangkunegara I, II va III qabristonlaridan taxminan 300 metr uzoqlikda joylashgan. Sobiq prezident Suharto 2008-yil 29-yanvar kuni Jakartada vafot etganidan soʻng, toʻliq harbiy sharaf bilan Ostona Giribangunga dafn qilingan. Marosimga prezident Susilo Bambang Yudhoyono rahbarlik qilgan. Suharto marhum rafiqasi (Ibu) Tien Suharto xonim (1996-yil 28-aprelda vafot etgan) va onasi yoniga dafn qilingan.

Keyinchalik, 2010-yil oktyabr oyida, anʼanaviy yava amaliyotiga muvofiq, Suhartoning oilasi uning vafotidan 1000 kun oʻtgach, Astana Giribangunda xotira marosimini oʻtkazgan.

Manbalar

Adabiyotlar 

 Astana Giribangun . Panduan Peziara. Yayasan Mangadeg Surakarta. 1996 yil. (Indoneziya tili) ISBN nomaʼlum.
 Indoneziya, Justine Varsulis. Yolgʻiz sayyora, 2007: 206.ISBN 1-74104-435-9
 Qishloq kiyimidagi Dewi Sri: Shimoli-sharqiy Javadagi tugʻilish, afsona va marosim, Rens Heringa jurnali maqolasi; Osiyo folklorshunosligi toʻplamida. 56. Osiyo folklorshunosligi 1997 yil.
 Yavaning „priyayi“ elitasi orasida oʻzini oʻzi tutish va oʻzini tutish, J. Jozef Errington tomonidan Indoneziya tilidan tarjima qilingan. Amerikalik etnolog, jild. 11, № 2 (1984 yil, may), bet.

Lawu togʻi
Indoneziyadagi maqbaralar
Musulmon qabristonlari
Musulmonlar farovonlik uyi

Musulmonlar farovonlik uyi — Buyuk Britaniyaning London shahridagi Seven Sisters Road koʻchasida joylashgan musulmon jamoat markazlari tarmogʻining bosh qarorgohi. Tashkilot 2016-yilda 856 000 funt sterling yigʻgan va 2017-yil iyun holatiga koʻra 13 nafar xodimga ega.

Manbalar 

Londonda islom
Londonda joylashgan tashkilotlar
Surgi Mufti maqbarasi

Surgi mufti maqbarasi (indonezcha: Kubah Surgi Mufti) – Indoneziyaning Janubiy Kalimantan shahridagi Banjarmasin shahrida joylashgan maqbara. 

Maqbarada 1929-yilda vafot etgan mahalliy musulmon ulamosi va olimi Jamoliddin al-Banjariyning hoki dafn etilgan. Usti konussimon gumbaz bilan qoplangan maqbara zamonaviy inshoot boʻlib, uning ichida uchta qabr, jumladan Jamoliddin al-Banjariy qabri ham joylashgan. Ushbu maqbaraga tutash hududda Bani Arsyad masjidi joylashgan.

Galereya

Yana qarang 

 Indoneziyada islom
 Indoneziyadagi maqbaralar roʻyxati

Manbalar 

Ziyorat
Indoneziyadagi maqbaralar
Ukraina musulmonlari diniy boshqarmasi

Ukraina musulmonlari diniy boshqarmasi () – Ukrainadagi yirik musulmon diniy tashkilot. 1992-yilda Kievda tashkil etilgan. 1994-yilda birinchi qurultoy boʻlib oʻtgan va uning siyosiy tuzilmasi tashkil etilgan.  uning birinchi prezidenti etib saylandi. Hozirda Ukrainadagi ikkinchi yirik musulmon jamiyatidir. Boshqarma Ukrainaning 10 ta viloyatida vakolatxonalariga ega.

Boshqarma Kiyevdagi Ar-Rahma masjidini qurishga muvaffaq boʻldi, bu shahar tarixidagi birinchi masjid.

Manbalar 

Ukrainadagi islomiy tashkilotlar
1992-yilda tashkil etilgan islomiy tashkilotlar
Datuk Shayx al-Azhar ziyoratgohi

Datuk Shayx al-Azhar ziyoratgohi (indonezcha: Makam Datuk Keramat Syech al-Azhar) – Indoneziyaning Riau provinsiyasida Kuantan Singingi Regency shahrining Pasar Taluk hududidagi Jalan Sudirman koʻchasida joylashgan tarixiy ziyoratgoh. Unda Teluk Kuantan shahriga islom dinini olib kirgan soʻfiy musulmon ulamosining qabri joylashgan.

Tarixi 

Shayx al-Azhar shattariy tariqatida boʻlgan musulmon soʻfiy, shuningdek, mashhur soʻfiy tasavvuf olimi Burhoniddin Ulaqonning shogirdi boʻlgan. Maʼlumotlarga koʻra, u Teluk Kuantanga islomni birinchilardan boʻlib olib kelgan. Bu voqea milodiy 17 yoki 18 asrlarda sodir boʻlgan. Azhar shu yerda dafn etilgan va uning qabri mahalliy Shattari jamoasi uchun asosiy ziyoratgohga aylangan. Hozirda ziyoratgohga mahalliy aholi va sayyohlar tez-tez ziyorat uchun tashrif buyurishadi. 

Ziyoratgoh mahalliy hamjamiyat uchun muhim madaniy va diniy ahamiyatga ega. U har yili oʻtkaziladigan diniy yigʻinlar va soʻfiylik marosimlariga mezbonlik qiladi. Ziyoratgohga ziyorat qilish, ayniqsa, islom bayramlari va maxsus xotirlash tadbirlarida ishtirok etish uchun Indoneziyaning turli burchaklaridan koʻplab insonlar tashrif buyurishadi.

Arxitekturasi 
Ziyoratgoh meʼmorchiligi anʼanaviy Indoneziya va islom uslublarini oʻzida aks ettiradi, sodda, ammo nafis dizaynga ega. Ziyoratgoh hovlisida katta daraxt oʻsadi. Qabrning oʻzi yaxshi taʼmirlangan, muntazam taʼmirlash ishlari uning tarixiy va diniy yodgorlik sifatida yaxshi saqlanishini taʼminlaydi.

Yana qarang 

 Datuk Keramat
 Indoneziyadagi maqbaralar roʻyxati

Manbalar 

Indoneziyadagi maqbaralar
Ziyorat
Gambiya oliy islom kengashi

Gambiya Oliy Islom Kengashi – Gambiyadagi yetakchi musulmon tashkiloti. Serekundada joylashgan.

Kengash 1992-yilda tashkil etilgan va 50 ga yaqin islom ulamolaridan iborat. Direktorlar kengashi Gambiyadagi turli jamoalarning imomlari, shuningdek, turli muassasalar rahbarlari, ishbilarmonlar, oʻqituvchilar va fikr yetakchilaridan iborat. Kengash, shuningdek, Gambiyadagi musulmon bayramlarining sanalarini, masalan, Qurbon hayiti kabilarni ham belgilaydi.

2015-yil yanvar oyida kengash davlat televideniyesi orqali Ahmadiya islomiy harakatini musulmon boʻlmagan guruh deb eʼlon qilish haqidagi qarorini namoyish qildi. Bu harakat Gambiya Ahmadiya harakatining milliy prezidenti Baba Trawally va Gambiya matbuot ittifoqining sobiq prezidenti Demba Ali Jawo tomonidan qoralangan.

Manbalar 

Gambiyada islom
Asadbek Saidxonov

Asadbek Saidxonov (Асадбек Саидхонов) — oʻzbekistonlik futbolchi. Oʻzbekiston Superligasining „Turon“ klubida yarim himoyachi sifatida toʻp suradi.

Manbalar 

Yashayotgan insonlar
Oʻzbekistonlik erkak futbolchilari
Oʻzbekiston Superligasi futbolchilari
Turon klubi futbolchilari
Erkak futbol yarim himoyachilari
Alifbo boʻyicha sportchilar
Gumanitar ittifoq tashkiloti

Gumanitar ittifoq tashkiloti (), ilgari Islom Kurd ittifoqi () – Iroq Kurdistonidagi kurdlarning sunniy islomiy xayriya tashkiloti.

Faoliyatlari 
Guruhning rasmiy veb-saytida ularning tashkiloti 1992-yildan 2015-yilgacha Iroqning Dohuk, Arbil, Sulaymoniya, Karkuk, Garmian va Mosul shaharlarida 552 ta masjid tashkil etgani haqida xabar berilgan. Guruh, shuningdek, 16 ta maktab qurganini va bir qator sogʻliqni saqlash markazlari va suv loyihalarini tashkil qilganini taʼkidlagan.

Manbalar 

Kurd tashkilotlari
Kurd islomiy tashkilotlari
Rapunzel (kitob)

Rapunzel – Paul O. Zelinsky tomonidan illyustratsiyalashtirilgan bolalar kitobi boʻlib, aka-uka Grimmlarning xuddi shu nomdagi ertagi asosida qayta hikoya qilingan. 1997-yilda Dutton Press nashriyoti tomonidan nashr qilingan ushbu kitob 1998-yilda illyustratsiya uchun Caldecott medali sovrindori boʻlgan.

Ushbu bolalar kitobi Rapunzelning 1812-yilgi asl nusxasiga eng yaqin boʻlgan variantlardan biri, lekin yozuvchi Charlotte-Rose de Caumont de La Forcening fransuzcha versiyasi boʻlgan „Persinette“ ertagidan ham bir nechta elementlar olingan.

1998-yilda Rapunzelning film versiyasi Weston Woods Studios prodyuserlik kompaniyasi tomonidan ishlab chiqarilgan. Ushbu animatsion film Maureen Anderman tomonidan hikoya qilingan.

Manbalar 

1997-yil kitoblari
Ingliz tilidagi kitoblar
Ertaklarga asoslangan rasmli kitoblar
Sunni Choy

Sunni Choy (1988 -yil 10-noyabrda tugʻilgan) – 2024 -yilgi Yozgi Olimpiada musobaqasida bellashmoqchi boʻlgan amerikalik akrobatik raqqosa. U uzoq muddatli tanaffusga chiqishidan oldin, Estée Lauderda yoshlar gimnastikachisi va rejissyor sifatida faoliyat yuritgan. Choy 2022 -yilgi Jahon oʻyinlarida raqs sporti musobaqasida ishtirok etgan va u B-Girls musobaqasida kumush medalni qoʻlga kiritgan. 2023 -yilda u Panamerika oʻyinlarida akrobatik raqqosalik boʻyicha berilgan birinchi oltin medalni qoʻlga kiritdi. Shu sababli, u Olimpiada oʻyinlarida qatnashish huquqini qoʻlga kiritgan birinchi amerikalik ayol boʻldi.

Hayoti va taʼlimi 
Sunni Choy 1988- yil 10-noyabrda Tennessi shtatining Kukvill shahrida toʻrt farzandning uchinchisi boʻlib tugʻilgan. Uning ota-onasi Jung-In va Kyung-Ju Choy Janubiy Koreyaning Tegu shahridan Tennessi universitetiga doktorantura darajasida oʻqish uchun koʻchib kelishgan, Jung-In esa Sunni tugʻilganda Tennessee Tech universitetida statistika fanidan dars berar edi.  Uning taxallusi „Quyoshli“ boʻlib, Sunni tugʻilganidan beri oilasi uni shunday atagan. Yetti yoshida uning oilasi Luisvilga koʻchib oʻtadi. Choy yoshligidanoq gimnastikaga qiziqish bildirgan, bunga 1992 -yilgi Olimpiya oʻyinlarining ayollar oʻrtasidagi musobaqalarini uch yoshida tomosha qilish sabab boʻlgan. U hatto 12 yoshida Olimpiadada qatnashishni oʻylagan, ammo oilasi bunga qarshilik qilgan. Biroq tizzasidan olgan jarohati unga ruhiy tushkunlik davrlarini keltirib chiqardi.  Choy Pensilvaniya universitetining Uorton maktabida biznes boʻyicha oʻqishga qaror qildi. U gimnastika jamoasiga qoʻshilgan boʻlsa-da, keyingi jarohatlar tufayli uni tark etishga majbur boʻldi. Biroq Choy universitet klubida raqsga tushayotgan boshqa talabalarni koʻrib, bu ishni davom ettirishga shijoat topdi.

Karyera 
2012- yilda Choy Nyu-Yorkning Kvins shahriga koʻchib oʻtdi va hozirgacha u yerda yashaydi.  Choy 2014- yilga kelib xalqaro akrobatik raqqosa musobaqalarida qatnasha boshladi va 2019 – yilgi oʻyinlarda kumush medalni qoʻlga kiritdi. 2022 yilgi Jahon oʻyinlarining raqs sporti musobaqasida Choy B-Girls musobaqasida kumush medalni qoʻlga kiritdi. 2023- yil yanvar oyida, gʻalabasidan olti oy oʻtgach, u Estée Lauderni tark etdi. 2023-yilgi Panamerika oʻyinlarida Choy oltin medalni qoʻlga kiritdi va shu tariqa 2024-yilgi Yozgi Olimpiada oʻyinlarida yangi joriy etilgan akrobatik raqqosa musobaqasiga yoʻllanma oldi va buni amalga oshirgan birinchi amerikalik ayol boʻldi.

Manba 

Yashayotgan insonlar
Yengil atletikachilar
Akrobatlar
Alifbo boʻyicha sportchilar
Aaron Anselmino

Aaron Anselmino (2005-yil 29-aprelda tugʻilgan) – argentinalik futbolchi, Angliya Premyer-ligasining Chelsea klubining hozirda Boca Juniors jamoasida ijara asosida toʻp surayotgan himoyachisi.

Yoshligi 
Anselmino 12 yoshida Argentinaning Boca Juniors jamoasining yoshlar akademiyasiga qoʻshilgan.

Karyerasi 
2023-yilning 10-iyunida Anselmino Boca Juniors klubi bilan birinchi professional shartnomasini imzoladi va bir necha soat oʻtgach, Atlético Lanús bilan 1:1 hisobida yakunlangan uchrashuvda Bruno Valdezning oʻrniga zaxiradan maydonga tushirilgan holda professional futboldagi debyutini oʻtkazdi. Olti oydan soʻng futbolchi jamoa bilan shartnomasini 2028-yil iyun oyiga qadar uzaytirdi.

2024-yilning 8-avgustida Anselmino 15,6 million funt sterling evaziga Angliya Premyer-ligasining Chelsea klubi bilan yetti yillik shartnoma imzoladi va keyingi mavsum Boca Juniors klubi tarkibida ijara asosida oʻynaydigan boʻldi.

Statistikasi

Manbalar 

Yashayotgan insonlar
Argentinalik erkak futbolchilar
Chelsea F.C. futbolchilari
Premyer-liga legionerlari
Erkak futbolchilar pozitsiyalari boʻyicha
Javohir Maqsudov

Javohir Maqsudov (Жавоҳир Мақсудов) — oʻzbekistonlik futbolchi. Oʻzbekiston Superligasining „Turon“ klubida darvozabon sifatida toʻp suradi.

Manbalar 

Yashayotgan insonlar
Oʻzbekistonlik erkak futbolchilari
Oʻzbekiston Superligasi futbolchilari
Turon klubi futbolchilari
Erkak futbol darvozabonlari
Alifbo boʻyicha sportchilar
Murtazo Qarshiboy

Murtazo Qarshiboy (asl ismi: Murtoza Mamatqulovich Qarshibayev, 6-fevral 1961-yil, Payariq tumani, Samarqand viloyati)  – jurnalist, yozuvchi, muharrir, davlat arbobi. Oʻzbekiston Respublikasida xizmat koʻrsatgan jurnalist (2001-yil). Oʻzbekiston Respublikasi Prezidenti maslahatchisi oʻrinbosari.

Hayoti va taʼlimi
Murtazo Qarshiboyev dehqon oilasida 1961-yil 6-fevralda Samarqand viloyatining Payariq tumanidagi Boʻzgʻovul qishlogʻida tugʻilgan.

Qishloqdagi oʻrta maktabni yakunlab, harbiy xizmatga ketdi (1979 — 1981). Harbiy xizmatdan soʻng 1982-yili Alisher Navoiy nomidagi Samarqand davlat universitetidagi Oʻzbek filologiyasi fakultetiga hujjat topshirdi. 1987-yilda oliy taʼlimni tamomlagandan keyin „Yoshlik“ jurnalida faoliyatini boshlagan. Jurnalistik faoliyati davomida „Mushtum“ jurnalida (1989 — 1992), „Vatan“ gazetasida (1992 — 1993), Oʻzbekiston Milliy axborot agentligida (1993–1991), „Tafakkur“ jurnalida (1994–1998), „Respublika“ gazetasida (1998–1999) ishlagan.

Manbalar

Payariq tumanida tugʻilganlar
Samarqandda tugʻilganlar
Jurnalistlar
Oʻzbekistonlik yozuvchilar
Oʻzbekiston SSRda tugʻilganlar
Oʻzbekistonlik jurnalistlar
Umidjon Oʻktamaliyev

Umidjon Oʻktamaliyev (Умиджон Ўктамалиев) — oʻzbekistonlik futbolchi. Oʻzbekiston Superligasining „Turon“ klubida yarim himoyachi sifatida toʻp suradi.

Manbalar 

Yashayotgan insonlar
Oʻzbekistonlik erkak futbolchilari
Oʻzbekiston Superligasi futbolchilari
Turon klubi futbolchilari
Erkak futbol yarim himoyachilari
Paxtakor-79 futbolchilari
Alifbo boʻyicha sportchilar
Nozim Mullaohunov

Nozimjon Mullaohunov (Нозимжон Муллаохунов) — oʻzbekistonlik futbolchi. „Paxtakor-79“ klubi bosh murabbiyi.

Manbalar 

Yashayotgan insonlar
Oʻzbekistonlik erkak futbolchilari
UzDongJu klubi murabbiylari
Paxtakor-79 klubi murabbiylari
Alan Krueger

Alan Bennett Krueger (1960-yil 17-sentyabr – 2019-yil 16-mart) — AQShlik iqtisodiyotchi, Prinston universitetining siyosiy iqtisod professori.

Hayoti 
Alan Krueger 1960-yil 17-sentyabr AQShning New Jersey shtatida joylashgan Livingston shahrida yahudiy oilada tugʻilgan. 1979-yilda Livingston o‘rta maktabini tamomlagan. U dastlab, Cornell universitetida bakalavr darajasini, 1985–1987-yillarda Harvard universitetida iqtisodiyot boʻyicha magistr darajasini olgan.

Manbalar 

Iqtisodchilar
Professorlar
1960-yilda tugʻilganlar
17-sentyabrda tugʻilganlar
Transgender

Transgender – ichki his-tuygʻulari tugʻilgan jinsiga mos kelmaydigan odam. Trans odamlar tashqi koʻrinishini jinsiga moslashtirish uchun gormon terapiyasi va jarrohlik amaliyotidan oʻtishni tanlashi mumkin. Hatto, ayrim hollarda bunday qilmasligi ham mumkin. Transgender atamasi transgenderlar jamiyatida koʻpchilik tomonidan eskirgan atama sifatida eʼtirof etiladi. Bu atama tarixan genital jarrohlik operatsiyasidan oʻtgan odamlarni qoralash uchun ishlatilgan.

Psixologik jihatdan, transgender shaxslar gender disforiyasini boshdan kechirishlari mumkin, yaʼni odamning tanasi haqida tashvishlanish. Transgender shaxslarning mavjudligida ijtimoiy omillar ham muhim rol oʻynaydi. Turli xil gender oʻziga xosliklarini koʻproq qabul qiladigan va tasdiqlaydigan jamiyatlarda transgender shaxslar oʻzlarining haqiqiy shaxsiyatlarini ifodalashda oʻzlarini qulayroq his qilishlari hamda qoʻllab-quvvatlanishi mumkin.

Manbalar

Jinsiy moyillik
Jinsiy orientatsiya
Nawell Madani

Nawell Madani (1979-yilda Belgiyaning Watermael-Boitsfort shahrida tugʻilgan) – kelib chiqishi jazoirlik boʻlgan belgiyalik yumorist, teleboshlovchi va prodyuser. U 2012-yilda „Jamel Comedy Club“ shousi tufayli mashhurlikka erishdi.

Biografiyasi 
1979-yil 25-oktyabrda tugʻilgan Nauell Belgiyada oʻsgan, 2 yoshida uchinchi darajali kuyish jarohatini olgan hamda bolaligi va oʻsmirligining koʻp qismini ushbu xastalik bilan oʻtkazgan. Uning otasi taksi haydovchisi boʻlgan.

U 21 yoshida Parijga koʻchib oʻtdi, dastlab professional xoreograf va raqqosa boʻlish niyatida Belgiyaga qaytib keldi, ammo yana koʻchib ketdi. Xoreograf sifatida bir necha gastrol safarlaridan soʻng u bu karyerasini toʻxtatdi. Buning sababi sifatida u „badiiy rahbarlar bizdan bikini kiyishimizni soʻrashdi. Ular raqsga umuman ahamiyat berishmaydi“ deb javob berdi. U qisqa vaqt davomida Antverpendagi tungi klubning rahbari boʻlib ishladi. U oʻzi uchun teatrni kashf etdi va aktrisa boʻlishni xohladi. 2008-yil oxirida u Studio Pygmalion teatriga qoʻshildi va u yerda bir necha oy davomida taʼlim oldi. U, shuningdek, Damien Acoca boshchiligidagi kursda, keyin esa Hélène Zidi-Chéruyning „Laboratory of the Actor“ nomli kursida ham oʻqidi. „Jamel Comedy Club“ shousining badiiy rahbari uni Jamel Debbouze yigʻayotgan jamoa uchun boʻlib oʻtayotgan kastingga taklif qildi. Madani jamoaga qabul qilingan yagona ayol edi. 2011-yil sentabr oyida u komediyachi sifatida faoliyatini boshladi. Olti oydan keyin bu truppani tark etib, „Men katta oilaga qoʻshilishni oʻylagan edim, ammo egoizm va raqobatga toʻla dunyoga tushib qoldim“ deb izoh berdi.

Télé Sud telekanalida u „Backstage“ dasturini olib bordi va u yerda Rick Ross, Shaggy, Wyclef Jean, Kery James, Nas va Chris Brown kabi qoʻshiqchilarni qabul qildi. 2011-yilda u MTV telekanalida Cut Killer bilan birgalikda „Shake Your Body“ dasturini olib bordi. 2012-yil sentabr oyida u yangilanayotgan Grand Journal jamoasiga sharhlovchi sifatida qoʻshildi. 2013-yilda u Chérie 25 va Comédie kanallarida efirga uzatiladigan „Jam’Girls“ teledasturiga asos soldi. U 2014-yil iyul oyida Monrealdagi „Juste pour rire“ festivalida ishtirok etdi.

Nawell 2015-yilda eng yaxshi yakkalik shou yoʻnalishida Globe de Cristal mukofotini qoʻlga kiritdi.

Filmografiyasi

Mukofotlari va nominatsiyalari

Manbalar 

Belgiyalik prodyuserlar
Belgiyalik teleboshlovchilar
Belgiyalik yumoristlar
Yashayotgan insonlar
Beatris Borromeo

Beatris Borromeo (1985-yil 18-avgustda tugʻilgan) – italiyalik jurnalist va model. U italiyaning Janubiy Tyrol provinsiyasida aristokratlar oilasida dunyoga kelgan. 2010-yilda Bokkoni universitetida huquq yoʻnalishi boʻyicha tahsil olgan, 2012-yilda esa Kolumbiya universitetida jurnalistika boʻyicha magistrlik darajasini qoʻlga kiritgan.

Kasbiy Faoliyati 
Borromeo jurnalistika sohasidagi faoliyatini 2009-yilda Italiyaning „Il Fatto Quotidiano“ gazetasida boshlagan va u yerda 2016-yilgacha mehnat qilgan. 2013-yilda u „Newsweek“ va „The Daily Beast“ nashrlari uchun jurnalist sharhlovchi sifatida ishlaydi. Shuningdek, Rai 2 telekanalida „Anno Zero“ dasturida boshlovchi sifatida faoliyat olib borgan va Radio 105 tarmogʻida haftalik shou dasturlarini olib borgan. Borromeo hujjatli filmlar yaratish bilan ham shugʻullangan. U mafiya ayollari haqida „Mamma Mafia“ hujjatli filmini suratga olgan. Ushbu filmning birinchi talqini 2013-yilda „Newsweek Daily Beast“ tomonidan namoyish etilgan. Bundan tashqari, u Italiyadagi mafiya tashkilotlari va ijtimoiy muammolar haqida bir nechta hujjatli filmlar yaratgan.

Taʼlim 
Beatris Borromeo 2004-yilda Milandagi Liceo Giovanni Berchet litseyida oʻrta taʼlimni tugatgan. 2010-yilda u Bokkoni universitetida huquq boʻyicha bakalavr darajasini olgan va 2012-yilda Kolumbiya universitetida jurnalistika boʻyicha magistrlik darajasini qoʻlga kiritgan.

Oilaviy Kelib Chiqishi 
Beatris Borromeo Arona grafi Don Karlo Ferdinando Borromeo va grafinya Donna Paola Marzottoning qizidir. Otasi tomonidan u katolik cherkovining kardinali, Milan arxiyepiskopi va avliyo deb tan olingan Karlo Borromeo bilan qarindosh. Borromeolar oilasi hozirda Lago Maggiore koʻlidagi Borromey orollarining koʻp qismiga va Milan shahridagi bir qator mulklarga egalik qiladi.

Shaxsiy Hayoti 
2015-yil 25-iyul kuni Beatris Borromeo Monakoning Gannover malikasi Karolinaning oʻgʻli Per Kasiragi bilan turmush qurgan. Nikoh marosimi Monako shahzodasi saroyining bogʻlarida boʻlib oʻtgan. Bugungi kunda er-xotinning ikki nafar farzandi bor. Beatris Borromeo 2021-yilda Dior moda brendining elchisi boʻlgan. Shuningdek, 2015-yilda Inson huquqlari boʻyicha „Fashion 4 Development“ (F4D) tashkilotining maxsus vakili etib tayinlangan.

Manbalar 
Italiyalik modellar
Italiyalik jurnalist
Yashayotgan insonlar
Jurnalistlar
Yegor Kondratyuk

Yegor Valeriyovich Kondratyuk (; 2000-yil 3-avgust Odessada tugʻilgan) – ukrainalik va oʻzbekistonlik futbolchi, qanot hujumchisi va markaziy hujumchi pozitsiyasida harakat qiladi. Oʻzbekiston Pro ligasida „Qoʻqon 1912“ jamoasi tarkibida oʻynaydi.

Futbolchilik faoliyati 
Yegor Ukrainada tugʻilgan. Futbolga oid dastlabki bilimlarini 2016-yildan Odessadagi 11-Bolalar va oʻsmirlar sport maktabida olishni boshlagan. 2018-yilgi mavsumda Oʻzbekistonga kelgan va Qarshining „Nasaf“ jamoasi akademiyasida taxsil olgan. 2019-yilgi mavsumda Litvaning Stumbras jamoasi tarkibiga oʻtgan. Litvada yarim mavsum oʻynaganida soʻng Qarshiga qaytib kelgan va faoliyatini „Nasaf“ jamoasining 21 yoshgacha boʻlgan tarkibida davom ettirgan.

2020-yilgi mavsumda Moldovaning Dinamo Tiraspol jamoasi tarkibiga oʻtgan. Ikki mavsum davomida 40 ga oʻyin oʻtkazgan va 3 ta gol urgan. 2022-yilgi mavsumda Tiraspol klubini tark etgan va maʼlum vaqt jamoasiz qolgan. 2023-yilgo mavsumda Ukrainaning quyi ligasi ishtirok etadigan jamolardan, Titan Odessa klubi tarkibiga oʻtgan. Odessa jamoasi bir mavsum oʻynaganidan soʻng 2024-yilgi mavsum yozgi transfer oynasida Qoʻqon 1912 jamoasiga oʻtgan.

Manbalar

Havolalar 

 Yegor Kondratyuk Transfermarkt saytida

3-avgustda tugʻilganlar
2000-yilda tugʻilganlar
Odessada tugʻilganlar
yashayotgan insonlar
Ukrainalik erkak futbolchilar
Oʻzbekistonlik erkak futbolchilari
Futboldagi erkak hujumchilar
Qoʻqon 1912 klubi futbolchilari
Ali ibn Sahl maqbarasi

Ali ibn Sahl maqbarasi – Eronning Isfahon shahridagi tarixiy maqbara. Tasavvufchi Abulhasan Ali ibn Sahl Azhar Esfahoniy Abbosiylar xalifasi Al-Mu’tadid davrida yashagan. Togʻchi qabristonining shimolida uning xonqohi va maktabi boʻlgan. U 894-yilda Isfahonda vafot etgan va oʻz xonxonasida dafn etilgan.

Ali ibn Sahl maqbarasi tasavvuf maskani va darveshlarning uchrashadigan joyiga aylangan. Hozirgi vaqtda maqbara xaksariy darveshlarga tegishli. maqbaraning keng bogʻi bor.

Tavsifi 
Ali ibn Sahlning qabri xoch shaklidagi binoning oʻrtasida joylashgan. Uning qabr toshi toʻrtburchak shaklda. Uzunligi 2 m, balandligi 120 sm. U sariq, oq, koʻk va qora koshinlar bilan bezatilgan. Koshinlarga Ali va Muhammadning ismlari yozilgan. Inshootda boshqa qabr toshlari ham mavjud. Maqbara payshanba kuni tushdan keyin har kuni tashrif buyuruvchilar uchun ochiq boʻladi.

Yana qarang 

 Isfahon viloyatidagi tarixiy inshootlar roʻyxati

Manbalar 

Isfahondagi maqbaralar
Hindiston islom tadqiqotlari instituti

Hindiston islom tadqiqotlari instituti – Nyu Dehlidagi islomshunoslik instituti. 1963-yilda taniqli musulmon yetakchilaridan biri Hakim Abdul Hamid tomonidan tashkil etilgan. Bu institut bilan bir qatorda islom boʻyicha tadqiqotlar hamda madaniyatlararo tadqiqotlarni ham targʻib qiladi. Institut 1984-yilda Dehlida joylashgan Hindiston islom madaniyati markazini moliyalashda ham muhim rol oʻynagan.

Manbalar 

Hindistonda islom
Dehlidagi tashkilotlar
1963-yilda tashkil etilgan tashkilotlar
Islomshunoslik
Dehlida taʼlim
Akademik nashriyot
Safaviy shahzodalar maqbarasi

Safaviy shahzodalar maqbarasi (forscha:آرامگاه شاهزادگان صفوی) – Eronning Isfahon shahridagi Chaharsu-ye-Kuchak tumanida joylashgan tarixiy dafn yodgorligi. Unda Safaviylar hukmdori Shoh Ismoil I ning Shoh Safiy davrida qatl etilgan baʼzi nevaralarining jasadlari dafn etilgan.

Tarixi 
Som Mirzo Eronning yangi shohi sifatida hokimiyat tepasiga kelib, Shoh Safiy shohlik unvonini olgach, oʻz hokimiyatiga tahdid qiluvchi deb bilgan har bir kishini shafqatsizlarcha yoʻq qilib, deyarli barcha Safaviy shahzodalarni qatl ettirgan. 1631-yildan 1632-yilgacha boʻlgan davrda qatl ettirilgan shahzodalarning baʼzilari hozirgi maqbara joylashgan hududda dafn etilgan. Maqbara 1826-yilda Fath-Alishoh Qojar davrida taʼmirlangan. Oʻsha yilgi qurilish vaqtida maqbaraga bitilgan sheʼrda taʼmirlash ishlariga masʼul boʻlgan „Muhammad Alixon“ning ismi koʻrsatilgan.

Siti Fotima maqbarasi 

Maqbaraning gʻarbida Siti Fotima (forscha:آرامگاه ستی فاطمه) maqbarasi joylashgan. Unda Ahl ul-baytning yettinchi imomi Muso al-Kozimning qizi Siti Fotimaning qabri borligi taxmin qilinadi. Bu bino Shoh Abbos I davrida qurilgan. Muso al-Kozimning qizi u yerda dafn etilgani haqida hech qanday tarixiy dalil va uning hoki mavjudligiga oid dalillar yoʻq. Bu hududda Sulton Xalifa va Sadat Marashiyning oilalari ham uchun shaxsiy maqbaralar qurilgan.

Yana qarang 

 Isfahondagi tarixiy obidalar roʻyxati
 Erondagi maqbaralar roʻyxati

Manbalar